Liberty Island
Insula Libertatis (Anglice: Liberty Island) est insula deserta et Manhatae regio in Urbis Novi Eboraci portu, toto orbe praeclara quia ibi Statua Libertatis est, ingens signum, anno 1886 populo Civitatum Foederatarum Americae a populo Francico donatum, quod Fridericus Augustus Bartholdi sculptor finxit et Gustavus Eiffel architectus erexit. In Portu Novi Eboraci ad omnes vectores salutandos stat.